OpenLLM-France/wikimedia huggingface dataset:
# Anas (Biblia)

Anas (hebreeraz: חָנָן‎, khanán; k.a. 23/22 BC – c. 40,) Itun Berriaren arabera, erromatarrek izendaturiko juduen apaiz nagusia izan zen. Setten semea zen eta k. o. 6 eta 15 urteen artean apaiz nagusia izan zen. Kiriniok izendatu zuen eta Valerio Grato erromatar prokuradoreak (gero Pontzio Pilatoren eskuetan kargua utziko zuenak) kargutik kendu zuen, geroago, 18. urtean, Kaifas bere suhiari, emateko. Horren ondoren, Anasek ikusi zuen bere familiako zenbait kide arrakasta izaten ari zirela apaiz nagusi gisa. Anasek bost seme-alaba izan zituen:
* Eleazar ben Anas (16-17)
* Jonatan ben Anas (36-37)
* Teofilo ben Anas (37-41)
* Matias ben Anas (43)
* Anas ben Anas (63)
Anas, kaleratu ondoren ere, apaiz nagusitzat hartua izan zen Kaifasekin batera, eta sanedringo lehendakari ere izan zitekeen. Joan Ebanjelariaren arabera, Jesus lehenengoz Anasen aurrera eraman zuten eta, galdeketa baten ondoren, honek bere guardiei Kaifasen eta gainerako kontseiluen aurrera eramateko eskatu zien. Anasek, Kaifasekin batera, Jesukristo harrapatzeko eta oinazezko egur batean jartzeko eta ondoren bere dizipuluen jazarpenean jardun zuen. Horregatik, kristau tradizioak Jesus heriotzara bidali izanaren erantzukizuna Anas eta Kaifasi egozten die. Oso gutxi dira Anasen heriotzaren berri ematen duten erregistroak. Hala ere, Archie D. Wooden The Son of God liburuko «Yeshua» ataleko 48. atalean, 27tik 36ra bitarteko bertsoetan, aipatzen da Anas soka batekin urkatu zutela Kaifas suhiaren aginduz. Jainkotiar komedian, berriz, biak zigortzen eta torturatzen dituzte lurrean, hipokriten hobian, beste kondenatuek zapalduta, berunezko geruza bat daramatela.

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ Glossary | Ananus Ben Seth. .
* ↑ http://www.thesongofgod.com/glossary/a/ananus-ben-seth.html
* ↑ Jainkotiar komedia «Infernua XXIII», vv. (110-126 irudia)

## Kanpo estekak

* Datuak: Q51680
* Multimedia: Annas / Q51680
# Eleaniztasun

    Artikulu hau gizarte fenomenoari buruzkoa da; banako moduan, hizkuntza bi edo gehiago dakizkiten pertsona gaitzat duena beste hau da: «Eleaniztun»
Eleaniztasuna bi hizkuntza edo gehiago erabiltzeko gaitasuna duen pertsona eta komunitateen egoera da. Gehienetan gertatzen den egoera elebitasuna da, bi hizkuntzetan aritzeko gaitasuna dagoenean.

## Elebitasun motak

* Elebitasun soziala gizarte batean bi hizkuntza kontaktuan daudenean gertatzen da, dela maila bertsuan nahiz desorekatuan (diglosian, hain zuzen).
* Elebitasun pertsonala pertsona batek hizkuntza bi dakizkienean gertatzen da. Elebitasun sozialaren kasuan bezala, hiztunak kasu batzuetan gaitasun bera du eta beste batzuetan, berriz, desorekatua, hizkuntza batean bestean baino hobeto moldatzen delako. Zalantzazkoa da jakitea noiz den norbait elebiduna. Gehienen iritziz, elebiduna izateko bietan trebatuta egon behar da eta biak tartekatu behar ditu edo oinarrizko trebetasunak izan behar ditu: hitz egin, irakurri, idatzi eta ulertu.

## Erreferentziak

* ↑ De Carlos Garciarena, Maitane. (2013). Aprendizaje de diferentes idiomas en Navarra. Del bilingüismo al multilingüismo / Hizkuntza ezberdinen ikaskuntza Nafarroan. Elebitasunetik eleaniztasunera. , 14 or. (Noiz kontsultatua: 2024-12-07).
* ↑ Bachoc, Erramun. «Elebitasuna eta diglosia» Euskararen Erakunde Publikoa (Noiz kontsultatua: 2024-12-07).

## Ikus, gainera

* Diglosia
* Eleaniztun

## Kanpo estekak

* Datuak: Q30081
* Multimedia: Multilingualism / Q30081
# Chesterko katedrala

Chesterko katedrala (ingelesez: Chester Cathedral) Ingalaterrako izen bereko hirian dagoen katedral anglikanoa da.
Estilo erromaniko eta gotikoa duen eraikina da, 1093tik XVI. menderarte eraldaketa ugari izan ditu, eta XIX. mendean zaharberritze handi bat ere bai.
Elizkizunez gain, bertan erakusketak eta kontzertuak ere egiten dira.

## Habeartea

Katedralaren nabea 1461 eta 1490 artean osatu zuen William Redichek. Katedralaren azken eremua izan zen berreraikia, eta XIV. mendearen erdialdera atzeratu zen, Izurri Beltza zela eta. Aurreko koruarekin alderatuta, goraguneak sinpleak eta zorrotzak dira, triforio-arkurik gabeak, eta soilik argi-istorioko leihoen behealdean dauden panel zuriak, sareta ireki baten ordez. Arkupeko kanpoaldeko leihoek trazeria lerromakurra erakusten dute, bi argi pare bakoitza arku konopialetan amaitzen delarik, tinpanoetan lore-diseinuak osatuz.
Habearteko egungo egurrezko ganga George Gilbert Scottek eraiki zuen 1868-1876ko Viktoriar zaharberritzean. Ganga haritzez eraiki zen, azpian zeuden hareharri gorriko pilareak gehiegi ez kargatzeko. XV. mendeko lotura-ganga tipikoa da. Kontrahormetatik abiatzen diren guraizeak ditu, eta erdiko habe baterantz eta leiho-buruen arteko zeharkako ganda-nerbioetarantz zabaltzen dira. Hexagono lierneak ditu, erdiko habea eta zeharkako nerbioak estaltzen dituzte, eta sare-patroiak eratzen dituzte kai-tarteen artean. Nerbioen elkarguneak giltzarri handiz estalita daude, 1997an garbitu eta urreztatu zirenak. Gangaren zurak eta urreak azpiko hareharri gorria osatzen dute.

## Erreferentziak

* ↑ Hendrix, John Shannon. (2015). The Splendour of English Gothic Architecture. New York: Parkston Press ISBN 978-1-78310-794-0..

## Kanpo estekak

* Datuak: Q2559480
* Multimedia: Chester Cathedral / Q2559480
# Coventryko katedrala

Coventryko katedrala edota San Migelen katedrala Ingalaterrako Mendebaldeko Midlands konderriko Coventry hirian dagoen katedral nahiz diozesia da.
Hiri honetako lehenbiziko katedrala Santa Mariaren katedrala izan zen, honek 1095-1102 artean estatus horri eutsi ziolarik. San Migel katedrala XIV. mendearen amaiera eta XV. mendearen hasieran ereiki zen.
Bigarren Mundu Gerran zehar 1940eko azaroaren 14an Luftwaffek hiria bonbardatu eta eraikina oso kaltetua gelditu zen, bere kanpoko egitura bakarrik zutik gelditu zelarik. Gaur egungo eraikina 1956-1962 bitartean eraiki zen.

## Iruditegia

* Antzinako katedralaren hondakinak.
* Katedral berriaren ikuspegia antzinako dorretik ikusita.
* Ataria.
* Barnealdea.

## Kanpo estekak

* Coventryko katedralaren webgunea (Ingelesez)
* Datuak: Q1138070
* Multimedia: Coventry Cathedral / Q1138070
# Kristoren katedrala (Lagos)

Kristoren katedrala (ingelesez: Cathedral Church of Christ) Nigeriako Lagos hirian dagoen eliza anglikanoa da.

## Historia

Aurreneko katedrala 1869an inauguratu zuten. Gaur egungo katedrala Bagan Benjamin arkitektoak diseinatu zuen eta aurreneko harria 1925eko apirilaren 21ean Galesko Printzeak ezarri zuen, gerora Eduardo VIII.a Erresuma Batukoa izango zenak. Eraikina ordea 1946an amaitu zen.
1976an Samuel A. Crowtheren erlikiak garde ziren katedralean. Crowther lehenengo afrikar apezpiku anglikanoa izan zen.

## Erreferentziak

* ↑ Williams, Lizzie. (2008). Nigeria. (New ed. argitaraldia) Bradt Travel Guides ISBN 978-1-84162-239-2. PMC 191754270. (Noiz kontsultatua: 2021-10-02).
* ↑ Morris, Jan. (1986). Architecture of the British Empire. Vendome Press.
* ↑ (Gaztelaniaz) Yellow.Place. «Cathedral Church of Christ, Lagos - Lagos, Nigeria» Yellow.Place (Noiz kontsultatua: 2021-10-02).
* ↑ (Ingelesez) «Samuel Crowther | African bishop, scholar and translator» Encyclopedia Britannica (Noiz kontsultatua: 2021-10-02).

## Kanpo estekak

* Datuak: Q17003559
* Multimedia: Christ Church Cathedral, Lagos / Q17003559
# Basurdearen kabina

Basurdearen kabina Aretxabaletako telefono-kabina baten gainean 2012 urtearen bukaeran agertu zen basurde hilari eta ondoren kabina beraren gainean edo horren ondoan ezezagun batzuek jarritako zenbait objekturi erreferentzia egiten dion txantxa eta fenomeno mediatikoa da.

## Txantxaren bilakaera

2012ko azaroan hasi zen txantxa eta 2014 artean iraun zuen. Estatuko telebista batean ere agertu zen berria. Urte askoren ondoren 2022an eta 2024an ere izan da agerpen berezirik.
* 2012ko azaroaren 17an basurde hil bat, ustez ibilgailu batek harrapatuta, agertu zen Aretxabaletako kabina gainean.
* 2012 azaroaren 25ean fruta-saski bat, laranja, limoi eta bananekin, agertu zen kabinaren gainean.
* 2013ko urtarrilaren 6an, kabinatik ondoko zuhaitzera lotutako soka batetik zenbait kulero, bularretako eta slip jarri zituzten zintzilikaturik.
* 2013ko urtarrilaren 13an, motozikleta bat jarri zuten kabinaren gainean, garabi batez erretiratu behar izan zena.
* 2013ko urtarrilaren 26an komun bat agertu zen.
* 2013ko martxoaren 17an haurren gurditxo bat azaldu zen.
* 2014ko urtarrilaren 7an "Abortoa libre eta doan" zeritzon kartelarekin hainbat panpin agertu ziren.
* 2022ko otsailaren 20an, beste motozikleta txiki bat agertu zen kabinaren gainean.
* 2024ko abenduaren 7an barrika bat azaldu zen.

## Erreferentziak

* 1 2 «Basurdea agertu da Aretxabaletako kabina baten gainean» Sustatu.eus 2012-11-19 (Noiz kontsultatua: 2023-07-22).
* ↑ eitb. (2022-02-07). Aretxabaletako telefono kabina magikoa da: Objektu ezberdin ugari agertzen dira gainean tarteka!. (Noiz kontsultatua: 2024-12-07).
* ↑ (Gaztelaniaz) «¿Qué hace una motocicleta encima de una cabina telefónica?» LaSexta 2013-01-25 (Noiz kontsultatua: 2024-12-07).
* ↑ «Motor bat agertu da oraingoan kabina gainean - Aretxabaleta» Goiena.eus (Noiz kontsultatua: 2024-12-07).
* ↑ «Oraingoan... komuna - Aretxabaleta» Goiena.eus (Noiz kontsultatua: 2024-12-07).
* ↑ «Kabinako misterioak jarraitzen du - Aretxabaleta» Goiena.eus (Noiz kontsultatua: 2024-12-07).
* ↑ «Abortuaren Legearen aurkako aldarrikapena Aretxabaletako kabinan - Aretxabaleta» Goiena.eus (Noiz kontsultatua: 2024-12-07).

## Kanpo estekak

* Datuak: Q12254852
# Durhamgo katedrala

Durhamgo katedrala (ingelesez: The Cathedral Church of Christ, Blessed Mary the Virgin and St Cuthbert of Durham) Ingalaterrako izen bereko hiriko katedrala da. Durhamgo apezpikuaren egoitza da, Ingalaterrako Elizaren hierarkiako laugarren apezpikua dena. Gaur egungo katedrala 1093an hasi zen, saxoi «eliza zuria» ordezkatuz, eta Europako normandiar arkitekturaren adibiderik onenetako bat da. Zentro erlijioso garrantzitsua da gaur egun ere. San Cuthberten santutegiaren egoitza da.
Europako normandiar arkitekturaren adibiderik bukatuenetakotzat jotzen da, eta 1986an UNESCOren Gizateriaren Ondare izendatu zuten, Durhamgo gazteluarekin batera. 66 metroko garaiera duen dorrearen gainetik — 325 maila ditu — gaztelua, Durham herria eta inguruko eremua ikus daitezke.
Katedralak santutegia eta Cuthbert Lindisfarnekoarekin (VII. mendeko santua) lotutako hainbat altxor ditu. Lindisfarneko monjeek eraman zituzten Durhamera IX. mendean. Bertan, Northumbriako San Osvaldoren burua eta Beda Beneragarriaren erlikiak ere badaude. Gainera, bere liburutegiak Ingalaterran inprimatutako liburu zaharren multzorik osatuenetako bat, Disoluzioaren aurreko kontu monastikoak eta Magna Cartaren hiru kopia ditu.
1080tik 1836ra arte, Durhamgo gotzainak errege-konde baten botereaz gozatu zuen, eta buruzagitza erlijiosoa ez ezik, militarra eta zibila ere izan zuen Eskoziako muga babesteko. Katedraleko hormak Durhamgo gazteluaren zati ziren, Durhamgo apezpikuaren egoitzetako bat.
Ingalaterrako Elizak eguneroko zerbitzuak egiten ditu katedralean, Durhamgo katedraleko koruarekin egunero abesten, astelehenetan eta korua oporretan dagoenean izan ezik. Katedrala erakarpen turistiko handia da eskualde barruan, eta 755.000 bisitari erakarri zituen 2015ean.

## Erreferentziak

* ↑ Mackenzie, Eneas & al. An Historical, Topographical, and Descriptive View of the County Palatine of Durham: Comprehending the Various Subjects of Natural, Civil, and Ecclesiastical Geography, Agriculture, Mines, Manufactures, Navigation, Trade, Commerce, Buildings, Antiquities, Curiosities, Public Institutions, Charities, Population, Customs, Biography, Local History, &c., Vol. II, p. 366. Mackenzie & Dent (Newcastle), 1834.
* ↑ Durham Cathedral: The Shrine of St Cuthbert. "About Us". Chapter of Durham (Durham), 2014.
* ↑ A Church Near You. "Durham Cathedral, Durham". Church of England (Londres), 2014
* ↑ Association of English Cathedrals "Durham Cathedral". Consultado el 21 de diciembre de 2014.
* ↑ Pevsner, Nikolaus; Metcalfe, Priscilla. (2005). The Cathedrals of England: North and East Anglia. Londres: The Folio Society, 24 or..
* ↑ Durham Cathedral: The Shrine of St Cuthbert. Official Website. Chapter of Durham (Durham), 2014
* ↑ UNESCO Culture Sector. Durham Castle and Cathedral. .
* ↑ (Ingelesez) «Durham Cathedral makes list of England’s most visited attractions» The Northern Echo.

## Kanpo estekak

* Webgune ofiziala (Ingelesez)
* Datuak: Q746207
* Multimedia: Durham Cathedral / Q746207
# Exeterreko katedrala

Exeterreko San Petriren katedrala (ingelesez: Cathedral Church of Saint Peter at Exeter) Ingalaterrako Devon konderriko Exeter hirian dagoen katedrala da. Normandiar gotiko estilokoa da. Gaur egun ikus daiteken eraikuntza 1400. urte aldera amaitu zen.

## Historia

Exeterreko katedrala Æthelstan erregeak 932 inguruan sortutako komentuko eliza batean sortu zen. 1107an, William Warelwast, Gilen Konkistatzailearen iloba, Exeterreko gotzain izendatu zuten eta hau izan zen katedral berri bat normandiar estiloan eraikitzeko katalizatzailea. Eraikuntza 1112an hasi zen eta 1133an inauguratu zuten ofizialki. Lehen etapa honetan, bi dorre boteretsuek jarraitzen dute (gurutzaduran kokatutako bakarrak Ingalaterran); gainerakoa, berriz, gotiko estiloan berreraiki zuten, 1270 eta 1370 artean apainduta. Fatxada hiru bandatan antolatutako eskulturekin apainduta dago, Jainko Aitaren irudiekin eta apostoluen, ebanjelari patriarkoen, profeten eta Judeako erregeen irudiekin.
Barrualdea hiru habeartetan banatuta dago. Habearte horiek pilare konposatuak eta isuri sakoneko arkuak dituzte, eta triforio delikatua, trazeria kalatuak eta haizemaile-gangen nerbio sendoak dira nagusi. 1316tik aurrera, Thomas Witney maisuak bertan lan egin zuen. Mendebaldeko fatxada eraiki zuen, nabea amaitu zuen eta korua apaindu zuen, arku konopialak lehen aldiz sartuz. 1350etik aurrera, haizemaile-gangak erabiltzeak ostikorik gabeko egitura arinak garatzea ahalbidetzen du, hau da, style perpendikularra.
1655ean, Ingalaterrako Gerra Zibilean, puritanoek klaustroa suntsitu zuten. Karlos II.aren zaharberritzearen ondoren, John Loosemorek tutu-organo berri bat eraiki zuen. Viktoriar garaian, George Gilbert Scottek zuzendutako erreforma txiki bat egin zuten.
1942ko maiatzaren 4ko goizaldean, Bigarren Mundu Gerran, armada alemaniarrak hiria bonbardatu zuen, eta horrek zuzenean eragin zion katedralari. Bonba batek harrapatu zuen katedrala, eta, besteak beste, Santiago apostoluaren kapera erabat suntsitu zuen. Zorionez, beirateak eta balio handiko beste objektu batzuk lehenago kendu ziren, eta ez zen galera handiagorik izan.

## Iruditegia

* Eraikina
* Organoa
* Barnealdea
* lehiatea

## Erreferentziak

* ↑ Stephen Brewer. (2007). The Unofficial Guide to England. Hoboken: John Wiley & Sons ISBN 9780470052259..
* ↑ Cothren Marilyn Stokstad Michael W.. (2010). Art History Portable, Book 4 14th-17th Century Art.. (4. argitaraldia) Upper Saddle River, NJ: Prentice Hall ISBN 978-0205790944..

## Kanpo estekak

* Exeterreko katedralaren webgune ofiziala (Ingelesez)
* Datuak: Q1131208
* Multimedia: Exeter Cathedral / Q1131208
# Liverpoolgo katedrala

Liverpoolgo Kristoren eliza-katedrala (ingelesez: Cathedral Church of Christ in Liverpool) Ingalaterrako Merseyside konderriko Liverpool hirian dagoen katedrala anglikano bat da.
Giles Gilbert Scott ingeles arkitektoak diseinatu zuen. 1904an eraikitzen hasi baina 1978. urtera arte ez zuten erabat amaitu.
Neurri bikainetako hareharri gorrizko eraikina da: 189 metro luze izanik (Ama Birjinaren kapera barne hartuz), mundu osoko katedral luzeena da. Barnealdetik 150 metro luze ditu. Bolumen osoari dagokionez, mundu osoko bosgarren katedral handiena da. 101 metroko garaiera du, horrek mundu osoko katedral garaienen artean sailkatzen du.

## Iruditegia

* Aldare nagusia.
* Anderearen kapera, eraiki zen katedralaren lehenbiziko atala.
* Gurutzadura.
* Kanpoaldea.

## Kanpo estekak

* Liverpoolgo katedralaren webgune ofiziala (Ingelesez)
* Datuak: Q1866506
* Multimedia: Liverpool Anglican Cathedral / Q1866506
# Ripongo katedrala

San Pedro eta San Wilfredoren katedral eliza, ingelesez: Cathedral Church of St Peter and St Wilfrid, Ingalaterrako Ripon udalerrian dagoen katedral anglikano bat da. 1160–1547 artean katedral katoliko gisa gotiko estiloaz eraikia izan zen.

## Historia

Uste denez, 672. urte inguruan eliza bat eraiki zen leku honetan, uste denean Northumbriako Erresuma anglosaxoian harrizko lehen eraikina eraiki zela. Katedraleko kripta garai horretakoa da.
Jendea 1.350 urtez baino gehiagoz joaten da Riponera otoitz egitera eta meza entzutera. Katedralaren eraikina, berez, gurtzaren adibide bat da; VII. mendean hasi zen, San Wilfredok toki hori den lehen elizetako bat eraiki zuenean. Nabearen eta koruaren barruan, 800 urteko ebidentziak ikus daitezke, non maisu artisauek harrian eta egurrean zuten fedea adierazi zuten.
Gaur egungo eliza leku honetan altxatzen den laugarrena da. 672. urtean basilika handi hau eraikitzeko Frantziatik eta Italiatik etorritako manpostero, eskaiolari eta zeramikagileekin egin zuen lan San Wilfredok.
Eadred Ingalaterrako erregeak suntsitu zuen 948an, Yorkeko artzapezpikutzari abisua emateko, baina Wilfredoren elizako kriptak bakarrik iraun zuen bizirik. Gaur egun, ordea, VII. mendeko kripta hau Roger de Pont artzapezpikuak eraikitako XII. mendeko katedral handiaren azpian dago.
Bigarren katedral bat sortu zen berriro Ripon hirian, baina hondoratu ere egin zen – oraingoan 1069an Gilen Konkistatzailearen eskutik. Thomas de Bayeuxek, Yorkeko lehen artzapezpiku normandiarrak, hirugarren eliza bat eraikitzera bultzatu zuen, eta horren zati batzuk Rogerren katedraleko kapitulu-aretoan sartu ziren.
Mendebaldeko fatxada aparta, estilo gotiko perpendikularrekoa, 1220an gehitu zitzaion. Dorre bikiak, jatorrian, zurezko orratzez koroatuta zeuden. Berreraikitze gehiena atzeratu egin behar izan zen Bi Arrosen Gerraren ondorioz, baina Henrike VII.a Ingalaterrakoa tronura igo eta 1485ean bakea berrezarri ondoren berrabiarazi zen. Nabea zabaldu egin zuten eta erdiko dorrea partzialki berreraiki zuten.
Baina 1547an, obra horiek amaitu baino lehen, Eduardo VI.ak Ripongo kalonjeen kolegioa desegin zuen. Sarrera guztiak Koroari esleitu zitzaizkion eta dorreak ez zituen inoiz azken arku perpendikularrak jaso. 1604. urtera arte ez zuen argitaratu Jakue I.ak bere Zaharberritze Gutuna.
Tenplua katedral bihurtu zan (gotzainak bere katedra edo tronua dauan eliza) 1836an, sortu barri dan Ripongo elizbarrutiaren egoitza nagusia – eraberritzeaz geroztik ezarri zan lehena.
Katedralaren musika-tradizioa oso indartsua da. Egungo zuzendaria eta musika laguntzailea Andrew Bryden eta Thomas Leech dira, hurrenez hurren.

## Erreferentziak

* ↑ James, Sara N.. (2016). Art in England : the Saxons to the Tudors, 600–1600. Oxford: Oxbow Books, 10 or. ISBN 978-1-78570-223-5..
* ↑ Pevsner, Nikolaus; Metcalf, Priscilla. (1985). The Cathedrals of England: the West and Midlands. Londres: The Folio Society, 255 or..

## Kanpo estekak

* Datuak: Q638466
* Multimedia: Ripon Cathedral / Q638466
# Salisburyko katedrala

Salisburyko katedrala Ingalaterrako hegoaldeko Wiltshire konderriko Salisbury hirian dagoen katedral bat da. 1220an hasi zen eraikitzen, Amienskoaren urte berean, eta hura baino beranduxeago amaitu zuten, 1266an. Deigarria da denbora berean eraikiak izanda -eta, teoriaz, estilo berekoak- zeinen desberdinak diren ikustea. Kontinenteko katedralaren estutasunaren eta bertikaltasunaren ordez, itxura luzexkoa, baxu eta adarkatua du Salisburykoak, kontuan izan behar baita gurutzadura gaineko dorre handia, gainerako eraikina baino mende bat geroago eraikia ez ezik, hasieran proiektatua baino askoz garaiagoa dela (123 m, Ingalaterrako garaiena). Arbotanteak, egiturari eusteko premiazkoak ez zirenez, geroago erantsi zitzaizkion.
Mendebaldeko fatxada eliza bera baino zabalagoa da, eta zerrenda horizontalak, bai apaindurazkoak eta bai estatuak dituztenak, kontinenteko eliz fatxadetan ez bezala daude nabarmenduak. Fatxadako dorreak, aldiz, ia desagertzeraino kaskartu dira. Eraikinaren oinak, bere bi transeptu irtenekin, eliza erromanikoen eraketa orokor zatikatuari eusten dio.

## Iruditegia

* Oinplanoa
* Atari nagusia
* Aireko ikuspegia
* Barnealdea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Salisburyko katedralaren webgunea (Ingelesez)
* Datuak: Q390150
* Multimedia: Salisbury Cathedral / Q390150
# Alfio Vandi

Alfio Vandi (Santarcangelo di Romagna, Riminiko probintzia, Emilia-Romagna, 1955eko abenduaren 7a) txirrindulari italiar ohia da, profesionala 1976tik 1988ra.

## Kirol ibilbidea

Profesionaletako lehenbiziko urtean, 1976ko Italiako Giroan zazpigarren sailkatu zen eta gazteen sailkapena lortu zuen. Hurrengo urteotan beste hirutan amaitu zen Giroko sailkapen orokorreko lehenengo hamarren artean. Horretaz gain, Milan-Turin klasikoa irabazi zuen$^,$.

## Palmaresa
### Amateurretan

1974
* 3. Pretola Sari Nagusian
1975
* Coppa della Pace
* Turin-Valtournenche
* Modena-Tignale
* Castellania-Alassio
* 3. Aostako Haranako Giroan eta 2 etapa

### Profesionaletan

1976
* Venetoko Giroa
* 4. Bernocchi Kopan
* 4. Italiako errepide txirrindularitzako txapelketan
* 5. Camaioreko Sari Nagusian
* 7. Italiako Giroan eta Gazteen sailkapena
1977
* Tirreno-Adriatikoko etapa 1
* 3. Forliko Sari Nagusian
* 3. Camaioreko Sari Nagusian
* 4. Italiako Giroan
* 4. Italiako errepide txirrindularitzako txapelketan
* 6. Lombardiako Giroan
* 9. Kataluniako Voltan
* 10. Flèche Wallonnen
1978
* 2. Larcianoko Industria eta Eskulangintza Sari Nagusian
* 2. Apeninoetako Giroan
* 3. Ruota d'Oron
* 3. Emiliako Giroan
* 5. Lombardiako Giroan
* 7. Italiako Giroan
1979
* Milan-Turin
* 6. Luxenburgoko Tourrean
* 9. Lombardiako Giroan
1980
* 3. Apeninoetako Giroan
* 5. Larcianoko Industria eta Eskulangintza Sari Nagusian
1981
* Reggio Calabriako Giroa
* Nencini Memoriala
* Placci Kopa
* 2. Apeninoetako Giroan
* 3. Larcianoko Industria eta Eskulangintza Sari Nagusian
* 5. Emiliako Giroan
* 7. Italiako Giroan
* 8. Tirreno-Adriatikoan
1982
* 3. Toscanako Giroan
* 3. Ordiziako Klasikan
* 3. Romagnako Giroan
* 4. Emiliako Giroan
* 5. Lombardiako Giroan
* 7. Euskal Herriko Itzulian
1983
* 3. Placci Kopan
* 5. Trentinoko Giroan
* 7. Apuliako Giroan
1985
* 4. Piemonteko Giroan
* 8. Lombardiako Giroan
1987
* 4. Italiako errepide txirrindularitzako txapelketan

## Sailkapen orokorra Itzuli Handietan eta Munduko txapelketan

| Lasterketa | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 |
| Italiako Giroa | 7. | 4. | 7. | - | - | 7. | 12. | 20. | - | - | 11. | 33. | 31. |
| Frantziako Tourra | - | - | - | UT | - | - | - | 39. | - | - | - | - | - |
| Espainiako Vuelta | - | - | - | - | - | - | - | - | - | - | - | - | - |
| Munduko errepideko txapelketa | - | - | - | - | - | UT | - | - | - | - | - | - | - |
-: Ez zuen parte hartu UT: Utzi, ez zuen amaitu

## Erreferentziak

* ↑ (Italieraz) «Alfio Vandi» museociclismo.it.
* ↑ (Italieraz) «Ciclismo, Alfio Vandi: «Io, Merckx e Gimondi»» corriereromagna.it 2021/05/14.

## Kanpo estekak

* Alfio Vandi - ProCyclingStats
* Datuak: Q1077265